CELEX: 32006R0928
Language: bg
Date: 2006-06-22 00:00:00
Title: Регламент (ЕО) № 928/2006 на Комисията от 22 юни 2006 година за изменение на Регламент (ЕО) № 32/2000 на Съвета по отношение на някои нови тарифни квоти на Общността, обвързани с ГАТТ

Важна правна забележка

|

32006R0928

Официален вестник n° L 170 , 23/06/2006 стр. 0014 - 0016

		20060622Регламент (ЕО) № 928/2006 на Комисиятаот 22 юни 2006 годиназа изменение на Регламент (ЕО) № 32/2000 на Съвета по отношение на някои нови тарифни квоти на Общността, обвързани с ГАТТКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕО) № 32/2000 на Съвета от 17 декември 1999 г. за откриване и управление на тарифни квоти на Общността, обвързани в ГАТТ, както и на някои други тарифни квоти на Общността, и за установяване на подробни правила във връзка с уточняването на квотите и за отмяна на Регламент (ЕО) № 1808/95 на Съвета [1], и по-специално член 9, параграф 1, буква б) от него,като има предвид, че:(1) С Решение 2006/333/ЕО [2] Съветът одобри Споразумение под формата на размяна на писма между Европейската общност и Съединените американски щати, съгласно член XXIV:6 и член XXVIII от Общото споразумение за митата и търговията (ГАТТ), 1994 г., относно модификацията на концесиите в таблиците на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република в хода на тяхното присъединяване към Европейския съюз.(2) Споразумението под формата на размяна на писма между Европейската общност и Съединените американски щати предвижда нови годишни тарифни квоти за някои стоки.(3) Регламент (ЕО) № 32/2000 откри и предвиди управлението на тарифни квоти на Общността, обвързани с ГАТТ, създадени за използване на хронологическия ред от дати за приемане на митнически декларации.(4) За да се изпълняват някои нови годишни тарифни квоти, за които е предвидена разпоредба в Споразумението под формата на размяна на писма, е необходимо да се измени Регламент (ЕО) № 32/2000.(5) Регламент (ЕО) № 711/2006 на Съвета от 20 март 2006 г. за прилагането на Споразумението под формата на размяна на писма между Европейската общност и Съединените американски щати, в съответствие с член XXIV:6 и член XXVIII от Общото споразумение за митата и търговията (ГАТТ), 1994 г., относно модификацията на концесиите в таблиците на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република в хода на тяхното присъединяване към Европейския съюз, за изменение на приложение I към Регламент (ЕИО) № 2658/87 относно тарифната и статистическата номенклатура и за Общата митническа тарифа [3], предвижда прилагане на нови тарифни квоти 6 седмици от датата на публикуването му в Официален вестник на Европейския съюз, следователно този въвеждащ регламент на Комисията следва да се прилага от същата дата.(6) Мерките, предвидени в настоящия регламент, са в съответствие със становището на Комитета по Митническия кодекс,ПРИЕ НАСТОЯЩИЯ РЕГЛАМЕНТ:Член 1Приложение I към Регламент (ЕО) № 32/2000 се изменя, както е посочено в приложението към настоящия регламент.Член 2Настоящият регламент влиза в сила в деня на публикуването му в Официален вестник на Европейския съюз.Той се прилага от 22 юни 2006 г.Настоящият регламент е задължителен в своята цялост и се прилага пряко във всички държави-членки.Съставено в Брюксел на 22 юни 2006 година.За КомисиятаLászló KovácsЧлен на Комисията[1] ОВ L 5, 8.1.2000 г., стр. 1. Регламент, последно изменен с Регламент (ЕО) № 2158/2005 на Комисията (ОВ L 342, 24.12.2005 г., стр. 61).[2] ОВ L 124, 11.5.2006 г., стр. 3.[3] ОВ L 124, 11.5.2006 г. стр. 1.--------------------------------------------------20060622ПРИЛОЖЕНИЕВ таблицата в приложение I към Регламент (EО) № 32/2000 се включват следните редове:"09.0084 | 17025000 | | Химически чиста фруктоза | от 1 януари до 31 декември | 1253 тона | 20 |09.0085 | 1806 | | Шоколадови и други хранителни изделия, съдържащи шоколад | от 1 януари до 31 декември | 107 тона | 43 |09.0086 | 19021100 190219 19022091 19022099 190230 190240 | | Паста, варена или приготвена по друг начин освен пълнена от подпозиция по КН 19022010 и 19022030; кускус, варен или не | от 1 януари до 31 декември | 532 тона | 11 |09.0087 | 19019099 19043000 19049080 19059020 | | Храни от зърнени култури | от 1 януари до 31 декември | 191 тона | 33 |09.0088 | 21069098 | | Други храни, които не са включени и специфицирани никъде другаде | от 1 януари до 31 декември | 921 тона | 18" |--------------------------------------------------